open-index/open-wikipedia-markdown huggingface dataset:
بحرین میں مذہبی آزادی

بحرین کا آئین اسلام کو سرکاری مذہب قرار دیتا ہے اور یہ کہ *[[شریعت]]* (اسلامی قانون) قانون سازی کے لیے ایک اہم ذریعہ ہے۔ آئین کی *شق 22* ملک میں منسلک رواج کے مطابق ایمان کی آزادی، عبادت کے وجوب اور مذہبی عقائد انجام دینے کی آزادی اور مذہبی اجتماعات منعقد کرنے کا حق دیتی ہے; البتہ، حکومت ان حقوق کے ساتھ کچھ حدود لگاتی ہے۔

## مذہبی آبادیات

اسلام کل آبادی کا 70.2% ہے۔جب کہ مسیحیون کی تعداد 14 فیصد سے اوپر ہے 

اسلام بحرین کا ریاستی مذہب ہے۔ تارکین وطن کی آمد اور غیر مسلم ممالک سے مہمان کارکنوں، جیسا کہ بھارت، فلپائن اور سری لنکا کے باعث، 20 ویں صدی کے آخر تک ملک میں مسلمانوں کی مجموعی تعداد میں کمی ہوئی ہے۔ بحرین کی 2010ء کی مردم شماری کے مطابق 70.2 فیصد آبادی مسلمانوں پر مشتمل ہے۔ آخری سرکاری مردم شماری (1941ء میں) میں مسلمان آبادی کا 53% اہل تشیع مسلمانوں پر مشتمل تھا۔ جنوبی ایشیا سے کثیر تعداد اور دیگر عرب ممالک کے غیر ملکی 2010ء میں کل آبادی کا 54 فیصد تھے۔ ان میں سے، 45% مسلم ہیں اور 55% غیر -مسلم، بشمول مسیحی (بنیادی طور پر: کاتھولک کلیسیا، پروٹسٹنٹ مسیحیت، سریانی راسخ الاعتقاد کلیسیا اور مار توما از جنوبی ہند)، ہندو، بہائیت، بدھ مت اور سکھ شامل ہیں۔

## پابندیاں
بحرینی بر سر اقتدار حکم رانوں کے تیرہ مخالف قائدین، دائیں محاذ کے فعالیت پسند، بلاگر اور شیعہ مذہبی رہنماؤں کو 17 مارچ اور 9 اپریل 2011ء کے بیچ قومی شورش حصہ لینے کی پاداش میں گرفتار کیا گیا تھا۔ جون 2011ء میں ان پر خصوصی فوجی عدالت میں مقدمہ چلایا گیا، جو قومی صیانتی عدالت کے طور پر جانی جاتی ہے۔ انھیں "دہشت گرد گروہ قائم کرنے کا مجرم قرار دیا گیا تھا جس کا مقصد شاہی حکومت کا تختہ پلٹنا اور آئین کو بدلنا تھا"؛ انھیں دو سال سے لے کر عمر قید تک کی سزائیں سنائی گئیں۔ ایک فوجی نظر ثانی عدالت نے ان سزاؤں کو ستمبر میں برقرار رکھا۔ یہ مقدمہ "سب سے اہم مقدمات میں سے ایک تھا" جو عدالت میں پیش ہوئے۔ اپریل 2012ء میں دوبارہ سماعت ایک شہری عدالت میں ہوئی مگر ملزمان کو رہا نہیں کیا گیا۔ 4 ستمبر 2012ء کو ان سزاؤں کو دوبارہ برقرار رکھا گیا۔ 7 جنوری 2013ء کو مدعی علیہان نے نظرثانی کا حق کھو دیا کیوں کہ بحرین کی اعلیٰ ترین عدالت نے سزاؤں کو برقرار رکھا تھا۔

## مزید دیکھیے
* بحرین
* آبادیات بحرین
* بحرین میں انسانی حقوق
* عرب ممالک میں ہندومت

## حوالہ جات
* United States Bureau of Democracy, Human Rights and Labor. Bahrain: International Religious Freedom Report 2007۔ *This article incorporates text from this source, which is in the [[دائرہ عام]]۔*

زمرہ:مذہبی آزادی بلحاظ ملک
زمرہ:بحرین میں انسانی حقوق
زمرہ:بحرین میں مذہب
سيد على رضا رضوى

علامہ سید علی رضا رضوی موجودہ اصولی عالم ہیں۔ مجلس علما شیعہ کے صدر ہیں۔ آپ لاہور میں پیدا ہوئے۔
زمرہ:1976ء کی پیدائشیں
زمرہ:بقید حیات شخصیات
زمرہ:پاکستانی شیعہ
زمرہ:پاکستانی شیعہ علما
زمرہ:پاکستانی محققین
زمرہ:شیعہ اثناعشری
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندوستانی شیعہ شخصیات
زمرہ:بھارتی محققین
زمرہ:پاکستانی علمائے اسلام
زمرہ:محققین بلحاظ ملک
لارننس رسیل بریور

آپ 13 مارچ 1967ء کو پیدا ہوئے۔ اور 21 ستمبر 2011ء کو پھانسی دے دی گئی۔
لارئنس جیمز بیئر جے آر کے قتل میں شریک تھا۔
بنو نوفل

**بنو نوفل** قریش کا ایک ذیلی قبیلہ ہے۔ نامور شخصیت مطعم بن عدی بن نوفل بن عبد مناف ہے جو پیغمر اسلام صلی اللہ علیہ و سلم کے ہم عصر رہے تھے۔

## حوالہ جات

زمرہ:قریش
زمرہ:ویکی ڈیٹا سے مطابقت رکھنے والی مختصر تفصیل
زمرہ:زمانہ جاہلیت کی شخصیات
زمرہ:قریش کی شخصیات
زمرہ:عرب گروہات
برہمانندم کی فلمیں

** [[برہمانندم کنگنتی]] ** (پیدائش 1 فروری 1956) ایک بھارتی فلم اداکار اور کامیڈینجو بنیادی طور پر تیلگو سنیما اداکاری کے لیے مشہور ہیں۔اس کے علاوہ انھوں نے تمل، کنڑا اور ہندی فلموں میں بھی کام کیا ہے۔ان کا نام گینز بک آف ورلڈ ریکارڈ میں سب سے زیادہ اسکرین کریڈٹ لینے والے زندہ اداکار کے لیے شامل ہے. 2009ء میں انھیں بھارتی فلم انڈسٹری سنیما میں ان کی شراکت کے لیے پدم شریسے نوازا. برہمانندم کو بھارت کے بہترین مزاحیہ اداکاروں میں شمار کیا جاتا ہے، خاص طور پر اس کی مزاحیہ تاثرات کے لیے مشہور ہیں. انھوں نے 1000 سے زائد فلموں میں کام کیا ہے اور یہ ہندوستانی سنیما میں سب سے زیادہ اداکاری کرنے والے مزاحیہ اداکاروں میں سے ایک ہے۔ برہمانامم نے بہتین مزحیہ اداکاری کے لیے پانچ ریاستی نندی ایوارڈز، ایک فلم فئیر ایوارڈ ساؤتھ، چھ سنے ما ایوارڈ اور تین سییما ایوارڈ حاصل کیے ہیں۔ اپنی مقبولیت اور ہٹ فلموں کی وجہ سے برہمانند نے جولائی 2015 میں اپنی فیس بڑھاکر 1 کروڑ روپے کردی تھی جس کے بعد سے اب وہ سب سے زیادہ معاوضہ لینے والے بھارتی مزاحیہ اداکار بھی بن گئے ہیں۔  

## فلموں کی فہرست

## حوالہ جات

زمرہ:بھارتی فلمو گرافی
زمرہ:مرد اداکاروں کی فلموگرافی
مریم سارہ عزیرلی

**مریم سارہ عزیرلی** ایک ترکی  اداکارہ اور ماڈل ہیں۔جو ترکی کے ٹی وی سیریز میرا سلطان میں ھورم سلطان کا کردار ادا کرنے کے بعد  شہرت کی بلندیوں پر پہنچ گئیں۔اس کردار میں ان کی اداکاری کو ناصرف بہت زیادہ پسند کیا گیا بلکہ انھیں  مختف ایواڈ بھی حاصل ہوئے جس میں گولڈن بٹر فلائی ایواڈ بھی شامل ہے ۔ جرمن نژاد مریم اوزرلی  12 اگست 1983 کو پیدا ہوئی ۔ 

## حوالہ جات

زمرہ:اکیسویں صدی کی جرمن اداکارائیں
زمرہ:بقید حیات شخصیات
زمرہ:ترکی فلمی اداکارائیں
زمرہ:ترک ٹیلی ویژن اداکارائیں
زمرہ:جرمن فلمی اداکارائیں
زمرہ:جرمن ٹیلی ویژن اداکارائیں
زمرہ:اکیسویں صدی کی ترک اداکارائیں
زمرہ:گولڈن بٹرفلائی انعام یافتگان
زمرہ:ویکی ڈیٹا سے مختلف مختصر وضاحت
زمرہ:ترک نژاد جرمن شخصیات
زمرہ:ہیسے کی اداکارائیں
زمرہ:1982ء کی پیدائشیں
زمرہ:ترک شخصیات
زمرہ:جرمن اداکار
آلھا اودل

آلھا اُودل ہندوستان کے قدیم راجپوتوں کی ایک رزمیہ داستان ہے۔ دہلی سے لے کر بہار تک شاید ہی کوئی گاؤں یا قریہ ایسا ہو جہاں بھاٹوں نے آلھا اودل کی داستان نہ گائی ہو۔ اور لوگوں کے دل اس سے نہ گرمائے ہوں۔

قدیم زمانے میں ہندوستان کے راجپوت فرمانرواؤں کے دربار میں ایک بھاٹ یعنی مغنی بھی ہوا کرتا تھا ، جو اپنے مالک اور اس کے اسلاف کی بہادری کے کارناموں کو اپنے دماغ میں محفوظ رکھتا تھا اور انھیں فخریہ گا کر سنایا کرتا تھا اس نوع کی منظوم داستانوں میں سب سے زیادہ شہرت “پرتھی راج راسو “ کو حاصل ہوئی جو اس عہد کے مشہور بھاٹ “ چند بردائی “ کی تصنیف تھی۔

آلھا اودل کے مصنف کے متعلق وثوق کے ساتھ کچھ نہیں کہا جا سکتا۔ بعض کا خیال ہے کہ جگ نایک ( فرمانروائے مہوبا پرتھی کے بھانجے )کی تصنیف ہے۔ یہ روایت آلھا گانے والوں میں سینہ بسینہ منتقل ہوتی چلی آئی ہے۔ اس داستان کا کوئی قدیم نسخہ کبھی دستیاب نہیں ہوا۔

ان روایات کو کتابی صورت میں منتقل کرنے کا خیال سب سے پیسے مسٹر الیٹ کے ذہن میں پیدا ہوا جو انیسویں صدی کے آخر میں بمقام فرخ آباد مامور تھے۔ انھوں نے تین چار پرانے پرانے آلھا گانے والوں کو جمع کیا اور ان کی یاد داشت کے مطابق اس داستان کو قلمبند کیا اور اس طرح سب سے پہلے یہ قنوجی ایڈیشن مرتب کیا گیا۔ اس کے بعد مسز اسمتھ نے بہار اور جارج کریسن نے بندلکھنڈ کے دوران قیام میں آلھا کے کچھ اور حصے بھی مرتب کر کے شائع کیے ۔

مسٹر الیٹ نے یہ مجموعہ مرتب کرنے کے بعد اس بات کی بھی کوشش کی کہ اس کا منظوم ترجمہ انگریزی میں ہوجائے انھوں نے مسٹر واٹر فیلڈ کو جو اس وقت یو-پی کے اکاؤنٹنٹ جنرل اور ہندوستان کی مختلف زبانوں کے ماہر تھے۔ اس طرف متوجہ کیا۔ چنانچہ انھوں نے اس کا ترجمہ کیا اور کچھ حصہ اس کا “ نو لکھا ہار "کے عنوان سے 1875 عیسوی سے لے کر 1876 عیسوی تک تک کلکتہ ریویو میں شائع ہوتا رہا۔ جب ؁ 1907 میں ان کا انتقال ہو گیا تو ان کے بیٹے مسٹر فریب واٹر فیلڈ نے اپنے باپ کے تمام مسودات مسٹر گریرسن کو دے دیے اور انھوں نے اس ترجمہ کو مکمل کر کے ؁ 1923 عیسوی میں شائع کیا۔

اس مجموعے کے چھوٹے بڑے 23 حصے ہیں اور سب سے بڑاحصہ وہ ہے جس میں اُودل کے کارنامے راجے ماڑد (مانڈو) کے خلاف دکھلا ئے گئے ہیں۔

## حوالہ جات
1. شاہکار معلومات انسائیکلو پیڈیا، صفحہ نمبر 758-759، جلد نمبر 26۔ از سید قاسم محمود، عطش درانی ، شارع فاطمہ جناح ، لاہور
مقتدیٰ خان شروانی

**محمد مقتدیٰ خان شروانی** (پیدائش: فروری/ مارچ 1880ء— وفات: 6 دسمبر 1968ء) اردو زبان کے شاعر اور مصنف تھے۔

## سوانح
مقتدیٰ خان ماہِ ربیع الاول 1297ھ مطابق فروری/ مارچ 1880ء میں علی گڑھ میں پیدا ہوئے۔ محمد مقتدیٰ خان اُن کا تاریخی نام تھا جس سے 1297 اعداد مخرج ہوتے ہیں جو سالِ پیدائش بمطابق قمری ہجری کے ہیں۔ فارسی اور عربی میں تعلیم گھر پر حاصل کی۔ باقاعدہ انگریزی زبان میں تعلیم ڈھولنہ، ضلع علی گڑھ کے ایک اسکول سے حاصل کی۔ 1899ء میں ایم او اسکول، علی گڑھ سے مکمل کیا۔

## مضمون نویسی
شروانی صاجب کو خاندانی جائداد کی دیکھ بھال سے کوئی دِلچسپی نہ تھی اور نہ زمینداری و کاشتکاری سے۔ وہ ابتدا سے ہی اخبار بینی کے رسیا ثابت ہوئے تھے اور اِسی اخبارنویسی کے شغل سے مضمون نویسی کا شغف پیدا ہوا۔ یہی شوق انھیں علی گڑھ سے لاہور لے گیا اور وہ 1902ء میں جبکہ اُن کی عمر بمشکل ہی 22/23 سال کی تھی، منشی محبوب عالم کے روزنامہ پیسہ اخبار کے ادارہ تحریر سے منسلک ہو گئے۔ اس اخبار کے علاوہ لاہور کے دیگر اخبارات اور رسائل میں بھی اُن کے مضامین شائع ہوتے رہے۔ اِس سے نہ صرف اُن کی لکھنے کی مشق جاری رہی بلکہ انھیں اپنے آپ پر اعتماد پیدا ہوتا چلا گیا اور بہت حد تک اُن کی صلاحیتوں کا رجحان اور مستقبل کا پروگرام طے ہو گیا۔

1909ء کے آخری مہینوں میں وہ لاہور سے علی گڑھ واپس چلے گئے۔ یہ وقارالملک (متوفی جنوری 1917ء) کی سیکرٹری کا زمانہ تھا۔ مولوی وحیدالدین سلیم پانی پتی (متوفی جولائی 1928ء) نے علی گڑھ انسٹی ٹیوٹ گزٹ سے چھٹیاں لے لی تھیں اور اِس پر مقتدیٰ خان کو قائم مقام مدیر مقرر کر دیا گیا۔ دو سال کے بعد 1911ء میں مشہور خبررساں ایجنسی ایسوسی ایٹڈ پریس کی ملازمت اختیار کرکے اُس کے مقامی نامہ نگار بن گئے۔ اِس عہدے پر وہ تقریباً چودہ سال کی طویل مدت تک یعنی 1925ء تک فائز رہے۔ 1920ء میں علی گڑھ مسلم یونیورسٹی کا قیام عمل میں آیا۔ اب اُس کا پریس جہاں گزٹ شائع ہوا کرتا تھا، مسلم یونیورسٹی پریس کہلانے لگا۔ مقتدیٰ خان اِس کے مہتمم مقرر ہوئے۔ اب تک اُس میں صرف لوہے کے چھاپہ کا اِنتظام تھا مگر شروانی صاحب نے اِس میں پتھر کے چھاپہ کا اِضافہ کیا۔ 1914ء میں نواب عمادالملک سید حسین بلگرامی (متوفی جون 1926ء) نے کلیات امیر خسرو کی ترتیب و تدوین اور اِشاعت کی داغ بیل ڈالی تھی۔ اِس سلسلے کی سرپرستی نظام دکن نواب میر عثمان علی خان نے قبول کی تھی۔ کلیات امیرخسرو کے مجموعہ کی مختلف کتب ترتیب و تدوین کے لیے متعدد اصحابِ علم حضرات میں تقسیم کردی گئی تھیں جس میں خمسہ خسروی کی پہلی مثنوی مطلع الانوار کی تصحیح مقتدیٰ خان نے ہی کی تھی مگر افسوس کہ وہ کام پایہ تکمیل کو نہ پہنچ سکا اور صرف آٹھ جلدیں ہی شائع ہوسکیں ۔

## وفات
شروانی صاحب نے 88 سال کی عمر میں شب جمعہ 6 دسمبر 1968ء کو علی گڑھ میں وفات پائی۔ قبرستان شاہ جمال، علی گڑھ میں تدفین کی گئی۔

## مزید دیکھیے

* مالک رام

## حوالہ جات

زمرہ:1880ء کی پیدائشیں
زمرہ:1968ء کی وفیات
ناطق گلاؤٹھوی

**ناطق گلاؤٹھوی** (پیدائش: 11 نومبر 1886ء — وفات: 27 مئی 1969ء) اردو زبان کے ایک شاعر اور مشہور اردو شاعر داغ دہلوی کے شاگرد تھے۔

## سوانح
ناطق 11 نومبر 1886ء کو کامٹی میں پیدا ہوئے۔ اصل نام سیدابوالحسن تھا مگر ناطق گلاؤٹھوی کے نام سے شہرت پائی۔ ناگپور شہر میں ناطق کے آبا و اجداد آباد تھے۔ اِن کے بزرگ احمد شاہ ابدالی کے ساتھ ہندوستان آئے تھے۔ ناطق کے دادا سید غلام غوث وکالت کے پیشے سے وابستہ تھے اور اِسی سلسلے میں مدتوں میرٹھ میں مقیم رہے۔ پھر خانداان نے گلاؤٹھی، ضلع میرٹھ میں سکونت اِختیار کرلی اور یہاں اِس خاندان کی کافی بڑی جائداد اور زمینداری تھی۔ ناطق کے والد سید ظہورالدین نے تجارت کو بطور پیشے کے اپنایا۔ وہ وسیع پیمانے پر لکڑی کا کاروبار کرتے تھے۔ اِسی سلسلے میں وہ کامٹی میں سکونت پزیر تھے کہ ناطق کی پیدائش ہوئی۔ ناطق کے والد سید ظہورالدین کا انتقال 1905ء میں ہوا۔

### تعلیم
ناطق کی تعلیم اُس زمانے کے مطابق گھر پر ہی ہوئی۔ قدرتاً فارسی زبان اور عربی زبان پر خاص توجہ رہی۔ انھوں نے دونوں زبانوں کی تکمیل دار العلوم دیوبند میں کی۔آخری دورۂ حدیث شیخ الہند مولانا محمودالحسن دہلوی سے پڑھا۔ وہیں طب بھی اُن کے برخوردار حکیم احمد حسن عرف حکیم بڈن سے حاصل کی۔ بعد ازاں ناطق روزمرہ کے کام کاج کے لیے انگریزی زبان سے بھی اپنے طور پر واقفیت حاصل کرتے رہے۔

### سخن گوئی
ناطق نے خالہ زاد بھائی سید معشوق حسین اطہرہاپوڑی کے مشورے سے سخن گوئی کا آغاز کیا مگر اُن سے صلاح و مشورہ نہیں لیا۔ شعرگوئی کے لیے ناطق نے بیان ویزدانی مرحوم (متوفی 1900ء) کی شاعری کا انتخاب کیا جو اُساتذہ وقت میں درجہ خاص کے استاد تھے، لیکن چند ماہ بعد ہی وہ انتقال کرگئے۔ اِسی زمانے میں امیر مینائی بھی فوت ہو گئے۔ اتفاق سے ناطق کو داغ دہلوی کے دو دِیوان گلزارِ داغ اور آفتابِ داغ ہاتھ لگے۔ انھیں دیکھا تو یہ داغ دہلوی کے ایسے گرویدہ ہوئے کہ تھوڑے ہی دِنوں میں داغ دہلوی سے خط کتابت کے ذریعہ سے تلمذ اختیار کر لیا۔ بعض اصحاب نے انھیں جلال لکھنوی کی شاگردی اختیار کرنے کا مشورہ دیا مگر وہ داغ دہلوی کی بجائے کسی کے شاگرد نہ ہوئے۔ناطق نے مشق سخن، غور و فکر سے خود درجہ اُستادی حاصل کر لیا۔

## وفات
ناطق کی اواخر عمر کسمپرسی میں گذری۔ اولاد میں چھ بچے ہوئے، تین بیٹیاں اور تین بیٹے مگر سب ناطق کی زندگی میں ہی چل بسے۔ چار بچے تو کمسنی میں ہی فوت ہو گئے تھے۔ ایک لڑکا اور ایک بیٹی گھربار والے ہوکر دنیا سے رخصت ہوئے۔ صدمات ذہنی و جسمانی نے انھیں کہیں کا نہ چھوڑا، چھ مہینے تک بستر پر پڑے پڑے ہڈیوں کا ڈھانچہ بن گئے تھے۔ اعضا بیکار ہو گئے اور حافظہ رخصت ہو گیا۔ نقل و حرکت تک معذور ہو چکے تھے۔ سلسل البول کا مرض لاحق ہوا اور حبس بول کے مرض کی شکایت پیدا ہو گئی۔ علاج کے لیے اسپتال داخل کروایا گیا۔ جب افاقہ ہوا تو گھر پر آگئے۔ گھر پر علاج جاری رہا مگر کمزور ہو گئے تھے ۔26 مئی 1969ء کی شام حالت تشویشناک ہو گئی اور زبان بند ہو گئی۔ نصف شب کے وقت آخری ہچکی لی اور دنیا سے رخصت ہو گئے۔

زمرہ:1886ء کی پیدائشیں
زمرہ:1969ء کی وفیات
زمرہ:27 مئی کی وفیات
زمرہ:اردو شعرا
زمرہ:ناگپور کی شخصیات
زمرہ:بھارتی اردو شعرا
مخفی صالحہ بیگم

**مخفی صالحہ بیگم** (پیدائش: 1924ء— وفات: 21 اکتوبر 1973ء) اردو زبان کی شاعرہ تھیں۔وہ بیسویں صدی میں کلکتہ کی ادبی محافل میں اہم ترین خاتون شاعرہ شمار کی جاتی ہیں۔
## سوانح

### خاندان اور ابتدائی حالات
مخفی بیگم 1924ء میں کلکتہ میں پیدا ہوئیں۔ اُن کے خاندان پٹنہ میں آباد تھا جہاں سے اُن کے دادا بہار اور بنگال کے اضلاع میں ملازمت کے بعد کلکتہ پہنچے اور وہیں آباد ہو گئے۔ مخفی بیگم کے والد سید وحیدالدین احمد نے علی گڑھ میں تعلیم پائی تھی اور بعد میں کلکتہ میں سرکاری ملازم ہو گئے تھے۔ خاندان کا ماحول انگریزی تعلیم کے باوجود مذہب و تصوف کی روایت میں رنگا ہوا تھا۔ چنانچہ سید وحیدالدین احمد بھی دفتر سے واپسی پر درس و تدریس میں مشغول ہوجاتے اور اُن کے اِردگرد اصحابِ علم و فضل کا مجمع جمع رہتا تھا۔

### تعلیم اور ازدواجی زندگی
صالحہ بیگم کو کسی اسکول میں باضابطہ تعلیم حاصل کرنے کا موقع نہیں ملا۔ جو کچھ حاصل کیا، گھر پر اپنی ذاتی محنت و لیاقت کے باعث حاصل کیا۔ بدقسمتی سے خانگی زِندگی بہت المناک گذری۔ پہلی شادی سورت کے ایک صاحب عباس بھائی نامی شخص سے ہوئی تھی۔ اِس سے ایک بیٹی طاہرہ کلثوم پیدا ہوئیں۔ اِس شوہر سے علیحدگی کے بعد تعلیمی و سماجی کاموں میں دلچسپی لینے لگیں اور چھوٹی بچیوں کے لیے مدرسۃ البنات الغربا اور بڑی لڑکیوں کے لیے ہوڑہ شہر میں ایک یتیم خانہ قائم کیا۔ انھوں نے دونوں اِدارے بحسن و خوبی چلائے لیکن ذمہ داری اور مالی مصارف کے بڑھ جانے کے بعد اِن دونوں اِداروں کو لوگوں کے سپرد کر دیا۔ اِسی زمانے میں انھوں نے عبد الحئی صاحب سے نکاح کر لیا جو مقالی پریزیڈینسی کالج میں انگریزی کے مدرس تھے۔ وہ 1947ء میں جالندھر میں فساد میں قتل ہو گئے۔ اِن سے دو بیٹیاں رضیہ بانو اور فاطمہ فرخ تھیں۔

## وفات
صالحہ بیگم عرصہ دراز سے مرض تنفس کا شکار تھیں لیکن 21 اکتوبر 1973ء کو اچانک فشارِدَم سے کولکاتا میں وفات پائی۔

## شاعری
صالحہ بیگم نے شاعری کا آغاز 1934ء میں کیا اور کسی سے اصلاح نہیں لی۔ انھوں نے کسی زمانے میں ہفتہ وار عبرت بھی کلکتہ سے جاری کیا تھا، جو بہت دن تک اُن کی اِدارت میں شائع ہوتا رہا۔ 1937ء میں اُن کے سلاموں کا مجموعہ ’’جذباتِ مخفی‘‘ کے عنوان سے شائع ہوا تھا۔ افسانوں کا مجموعہ ’’نیا شاہکار‘‘ کے عنوان سے کلکتہ میں 1956ء میں شائع ہوئے تھے۔ دِیوان مرتب ہوجانے کے باوجود اُن کا کوئی مجموعہ کلام شائع نہیں ہو سکا۔ کلام میں کوئی خاص بات نہیں، چونکہ اُن کی زِندگی بے حد پریشانی میں گذری تھی، تو خاص طور پر خانگی سکون بہت حد تک مفقود رہا، اِس لیے اُن کے اَشعار میں بیچارگی و تنہائی کے مضامین جابجا ملتے ہیں۔

## حوالہ جات
عمان میں اسلام

عمان کی تقریباً ساری آبادی مسلمان ہے، جن میں سے تین چوتھائی عبد اللہ بن اباض کے اباضیہ مکتب فکر سے ہیں۔ یہ خارجیوں کا واحد اظہار ہے ج واب بھ باقی ہے، جن کی وجہ سے اسلام میں اولین فرقہ پیدا ہوا۔

## تاریخ
عمان میں اسلام اپنے آغاز کے وقت ہی سے پھیل گیا تھا، اہل عمان کا ایک وف قبیلہ ازد سے محمد بن عبد اللہ کے پاس آیا۔ جب اہل عمان مسلمان ہوئے تو محمد بن عبد اللہ نے علا بن الحضرمی کو ان کے پاس بھیجا تاکہ انھیں شرائع اسلام سکھائیں اور زکوۃ وصول کریں۔
ان لوگوں کا ایک وفد آیا جن میں أسد بن یبرح الطاحی بھی تھے، جب محمد بن عبد اللہ سے ملاقات کی تو عرض کیا کہ ان کے ساتھ کسی ایسے شخص کو روانہ کریں جو ان کے معاملات کا انتظام بھی کرے۔ مخربہ العبدی جن کا نام مدرك بن خوط تھا نے عرض کی کہ مجھے ان کے ساتھ روانہ کریں کیونکہ ان کا مجھ پر ایک احسان بھی ہے کہ جنگ جنوب میں میں جب گرفتار ہو گیا تھا انھوں نے مجھے احسان کرتے ہوئے رہا کیا تھا محمد بن عبد اللہ نے انہی کو ان کے ساتھ عمان روانہ فرمایا۔
ان کے بعد سلمہ بن عياذ الأزدی بھی اپنی قوم کے چند لوگوں کے ساتھ آئے انھوں نے محمد بن عبد اللہ سے دریافت کیا کہ آپ کس کی عبادت کرتے ہیں اور کس چیز کی دعوت دیتے ہیں، جب محمد بن عبد اللہ نے انھیں بتایا تو کہنے لگے دعا کریں کہ اللہ ہماری بات اور الفت کو جمع کر دے۔
آپ نے ان کے لیے دعا فرمائی وہ اور ان کے ساتھی اسلام لائے۔
محمد بن عبد اللہ نے فرمایا قبیلہ ازد کے لوگ کتنی بہترین قوم ہیں ان کے منہ پاکیزہ ایمان عمدہ اور دل صاف ستھرے ہوتے ہیں۔
### عمان کا پیغام

عمان کا پیغام اردن، عمان میں قاضی القضا شیخ عز الدین التمیمی نے شاہ عبد اللہ دوم اند بہت سے مسلمان علما کی موجودگی میں رمضان کے خطاب کے طور پر دیا۔ بین الاقوامی بحران کی جماعت  کی ایک شائع کردہ رپورٹ کے مطابق خطاب میں دردمندی، برداشت، قبولیت اور مذہبی آزادی کی بنیادی اسلامی اقدار پر دوبارہ زور دیا گیا۔" اگلے سال، جولائی 2005 میں 50 مسلم ممالک کے 200 مسلمان علما کے ایک اجلاس کے بعد تین نکاتی فیصلہ شائع کیا گیا جو بعد میں ‘عمان کے پیغام کے تین نکات‘ ('Three Points of the Amman Message') کے نام سے جانا گیا۔ اس اعلان میں اس بات پر توجہ دلائی گئی کہ:
# اسلام میں آٹھ قانونی مذاہب اور متغیر شاخیں تسلیم کی گئی ہیں جس کی تفصیل یہ ہے:
## سنی حنفی
## سنی مالکی
## سنی شافعی
## سنی حنبلی
## سنی ظاہری
## شیعہ جعفری (بشمول اسماعیلی)
## شیعہ زیدی
## اباضیہ
#* درج ذیل مذاہب/طریق/عقائد کے مقلدین کو مرتد قرار دینے سے منع کیا گیا:
## اشعری مذہب
## حقیقی تصوف کے طریقے (صوفی ازم)
## حقیقی “سلفی تحریک“ عقائد کے حاملین
# اُن دوسرے تمام فرقوں کی تکفیر کی ممانعت کی گئی ہے جو مسلمان مانے جاتے ہیں۔
# خلاف شرع فتاویٰ کی روک تھام کے لیے یہ بنیادی شرائط رکھی گئی ہیں۔
شاہ عبد اللہ نے اس پیغام کے اعلان کی وضاحت کرتے ہوئے کہا، “ہم نے محسوس کیا ہے کہ اسلام کے برداشت سے متعلق پیغام کو اسلام کی روح سے ناواقف مغربی دنیا کے کچھ لوگوں اور غیر ذمہ دارانہ اعمال کو چھپانے کے لیے اپنا تعلق اسلام سے ظاہر کرنے والے کچھ لوگوں کی طرف سے شدید اور غیر منصفانہ تنقید کا نشانہ بنایا جا رہا ہے۔“

## مزید دیکھیے
* وفد قبیلہ ازد عمان
* عمان کا پیغام

## حوالہ جات

## بیرونی روابط
* Omani Ministry of Foreign Affairs


زمرہ:اسلام بلحاظ ملک
زمرہ:ویکی ڈیٹا سے مطابقت رکھنے والی مختصر تفصیل
رحمۃ للعالمین (کتاب)

**رحمۃ للعالمین** مشہور سیرت نگار قاضی محمد سلیمان منصور پوری کی اردو زبان میں سیرت کی بہترین، مقبول ترین اور منفرد خصوصیات کی حامل کتاب ہے، جو 3 جلدوں پر مشتمل ہے۔ مؤلف کی مؤرخانہ بصیرت، اسلوب بیان کی ندرت، مثبت انداز بیان، داعیانہ شیریں بیانی، جاندار اور پر حکمت اسلوب، شستہ انداز تحریر کی بدولت اپنی نوعیت کی ایک بہت ہی منفرد تصنیف ہے۔

## خصوصیات
ذیل میں اس کتاب کی بعض خصوصیات درج ہیں:
* پوری کتاب میں ایک سطر بھی موضوع اور محل سے ہٹ کر نہ ہوگی۔ استدلال کی فراوانی اور موقع محل کی مناسبت سے آیات و احادیث کے برمحل استدلال نے تصنیف کی قدر و منزلت میں اور بھی اضافہ اور شان پیدا کر دی ہے۔ ہزار سے کچھ کم صفحات پر مشتمل تین جلدوں میں یہ کتاب مصنف کی تئیس برسوں کی محنت شاقہ اور عرق ریزی کا جیتا جاگتا شاہکار ہے۔ واقعات کی صحت کے التزام کے ساتھ سیرت نبوی صلی اللہ علیہ و آلہ و سلم کے موضوع پر بلاشبہ یہ ایک جامع تصنیف ہے۔
* اس کتاب میں یورپ کے مستشرقین کی جانب سے نبی کریم ﷺ کی ذات مقدس پر لگائے گئے الزامات اور غلط فہمیوں کا موثر انداز میں رد کیا ہے۔ اور انجیل و تورات سے نبی کریم صلی اللہ علیہ وسلم کو *رحمتہ للعالمین *ثابت کیا ہے۔
### جلدوں کے اعتبار سے خصوصیات
* جلد اول میں نبی کریم ﷺکی سیرت مبارکہ کا مکمل احاطہ کرنے کے بعد باب 5 میں نبی کریم ﷺ کے اخلاق عظیم کو انتہائی تفصیل اور جامعیت سے بیان کیا ہے۔ سیرت نبوی ﷺاس طرح بیان ہوئی ہے کہ اس سے اسلام کی حقانیت کے ساتھ ساتھ فقہ رسول ﷺاور احادیث رسول کی بھی تبلیغ و تر غیب ہو جائے۔

* جلد ثانی میں رسول اللہ ﷺ کے شجرہ نصب کو حضرت آدم علیہ السلام تک انتہائی محنت اور تحقیق سے بیان کیا ہے۔ قاضی محمد سلیمان منصور پوری غالباًوہ پہلے شخص ہیں جنھوں نے نبی کریم ﷺ کی حیات مبارکہ کو ونوں، گھنٹوں اور مختلف اقوام کے کلینڈروں سے اس قدر تحقیق سے بیان کیا۔ خاندان قریش کے کئی قابل ذکر افراد کے حالات و واقعات بھی اختصار کے ساتھ لکھے ہیں۔ نبی کریم ﷺ کے عہد مبارکہ میں ہونے والے سرایا اور غزوات کا تفصیلی نقشہ یا چارٹ جس میں 82 غزاوات و سرایاکا ذکر ہے۔ نبی کریم کی کثرت ازواج کے متعلق مستشرقین کے پھیلائے ہوئے افکار و نظریات کا بھر پور ردکیا ہے اور امہات المومنین کی سیرت مبارکہ کا اجمالی ذکر کیا ہے۔ باب پنجم میں نبی کریم ﷺ کا دیگر انبیا کرام کی زندگی سے مما ثلت اور اُن کی محمد رسول اللہ ﷺ کے حق میں کی گئی دعائوں کا ذکر کیا گیا ہے۔ باب ششم میں نبی کریم ﷺ کے رحمتہ للعالمین ہونے کے دلائل اور اسباب انتہائی خوبصورتی سے بیان کیے گئے ہیں۔

* جلد سوم خصائص النبی ﷺ کے لیے مخصوص ہے۔ جس میں رسول اللہ ﷺ کے معجزات اور خصا ئص کو قرآن کریم اور کتب سابقہ و احادیث رسول ﷺ سے بیان کیا ہے۔ مختلف انبیا کرام کے واقعات بیان کرکے اُس کی تاریخ و لادت نبی ﷺ سے بیان کرتے ہیں۔

## تبصرہ
لاہور کے ایک مشہور اخبار *وطن * کے ایڈیٹر مولوی ان شاء اللہ خان نے یہ خیال ظاہر کیا کہ:
 اس سے پتہ چلتا ہے کہ لوگ رحمۃ للعالمین کتاب کو کس قدر جامع تسلیم کرتے تھے۔

## تراجم
اس کا انگریزی ترجمہ بھی ہو چکا ہے۔

## بیرونی روابط
* جلد اول https://www.kitabosunnat.com/kutub-library/rahmat-ul-lilaalameen-jild1
* جلد دوم https://kitabosunnat.com/kutub-library/rahmat-ul-lilaalameen-jild2
* جلد سوم https://kitabosunnat.com/kutub-library/rahmat-ul-lilaalameen-jild3

## حوالہ جات

زمرہ:1929ء کی کتابیں
زمرہ:1921ء کی کتابیں
زمرہ:اردو سیرت نگاروں کی کتب سیرت
زمرہ:اردو کتب سیرت
زمرہ:سیرت نبوی
نظام الدین گورداسپوری

**نظام الدین بن محمد علی**، صوفی نظام الدین القادری گرداسپوری کا تعلق ضلع گورداسپور انڈیا سے ہے۔ آپ راجپوت قوم سلہریا سے تعلق رکھتے تھے۔ سلسلہ قادریہ کے عظیم بزرگ گذرے ہیں۔ آپ کی تین شادیاں تھیں۔
دو ازواج سے اولاد ہوئی۔جو پاکستان ہجرت کر گئی۔آپ کی اولاد میں تین بیٹے تھے۔حضرت بابا شاہد نظام المعروف سائیں شادی سرکار جن کا مزار تحصیل شکر گڑھ بارڈر پاکستان میں ہے۔ باقی دونوں (بابا حاجی محمد دین اور بابا قائم الدین) کی تحصیل سمبڑیال کے قبرستان میں تدفین ہوئی۔
صوفی محمد دین چشتی صابری سراجی المعروف بابا محمد دین کی اولاد ضلع سیالکوٹ میں آباد ہے۔ یہ دونوں بزرگوار فیصل آباد کی مشہور و معروف روحانی شخصیت حضرت شاہ سراج الحق گرداسپوری چشتی صابری سے نسبت رکھتے تھے۔

## وصال
آپ نے قیام پاکستان سے قریب تیس سال پہلے تقریباً 1896ء میں وفات پائی۔ آپ کی قبر ضلع گورداسپور انڈیا میں ہے۔

زمرہ:قادری صوفیاء
زمرہ:1896ء کی وفیات
جامی حیدرآبادی

**جامی حیدرآبادی** یا خورشید احمد حیدرآبادی (پیدائش:15 مئی 1915ء— وفات: 8 مارچ 1972ء) اردو زبان کے شاعر اور مصنف تھے۔ علاوہ ازیں وہ مترجم بھی تھے۔

## سوانح
جامی 15 مئی 1915ء کو حیدرآباد دکن میں پیدا ہوئے۔جامی کا اصل نام خورشید احمد  تھا۔ اُن کا خاندان حیدرآباد دکن کا علمی گھرانہ شمار ہوتا تھا۔ یہ خاندان پربھنی (مہاراشٹر) میں آباد تھا جہاں سے اُن کے نانا قاضی صدیق احمد تخلیص فہیم، نقل مکانی کرکے حیدرآباد دکن آگئے اور یہاں وکیل سرکار مقرر ہو گئے۔ جامی کے والد مولوی محمد یعقوب بھی عالم دین تھے۔ ابھی جامی کم سن ہی تھے کہ والد کا انتقال ہو گیا۔ والد کے انتقال کے بعد تعلیم و تربیت اپنی والدہ اور نانی کی نگرانی میں پائی۔ عربی، فارسی اور دینیات کی تعلیم گھر پر ہی حاصل کی۔ بعد میں 1932ء میں جامعہ پنجاب، لاہور سے منشی فاضل کا اِمتحان پاس کر لیا اور کسبِ معاش کے لیے محکمہ آبکاری میں ملازم ہو گئے اور اِس محکمے میں انسپکٹری کے عہدے تک ترقی کی۔ جلد ہی اِس عہدے سے دِل اُچاٹ ہو گیا اور مستعفی ہو گئے۔

## شعرگوئی
جامی نے بائیس سال کی عمر میں 1937ء میں ہی شعرگوئی شروع کردی تھی۔ شعرگوئی میں فصاحت جنگ جلیل پوری سے مشورہ کرتے رہے۔ اُن کی وفات کے بعد کچھ دِن بعد علی اخترحیدرآبادی اور جوش ملیح آبادی سے بھی اصلاح لیتے رہے۔ وہ شاعری میں علامہ محمد اقبال، فراق گورکھپوری اور فیض احمد فیض سے بہت متاثر ہوئے۔ شعرگوئی میں جلد ہی منازل طے کرتے گئے اور اِس میں غزل اور نظم دونوں میں دلچسپی تھی۔جس قدر اُن کا کلام شائع ہو سکا، اُس سے کہیں زیادہ انھوں نے اپنا کلام دوسروں کی نذر کر دیا۔ جامی کی بدولت حیدرآباد دکن کے کئی افراد صاحب سخن ہوئے۔ جامی صحیح معنوں میں شاعر اور خادمِ ادب تھے، بلکہ احباب کی نجی مجالس تک میں بھی شعر سنانے کے روادار نہیں ہوتے تھے۔ اُدھر پچھلے دو چار سال سے احباب کے اصرار پر کبھی کبھی مشاعرے میں چلے جاتے لیکن اِس طرح جیسے کوئی گناہ سرزد ہو رہا ہو۔ تمام عمر تجرد میں گزار دی اور شادی نہیں کی۔

## تصانیف
ادارۂ ادبیات اردو کی طرف سے اُن کی متعدد کتب شائع ہوئیں جن میں بچوں کے لیے بعض کتابچے بھی شامل ہیں۔ جامی کے تین ابتدائی شعری مجموعے، شرارے، نشانِ راہ اور منزل کی طرف شائع ہوئے۔ 1958ء میں انھوں نے رنگِ سخن تبدیل کر لیا اور اِس تبدیلیٔ رنگِ سخن کے بعد دو اور شعری مجموعے شائع ہوئے: رخسار (یہ سحریہ انجمن ترقی اُردو، آندھراپردیش سے 1964ء میں شائع ہوا تھا) اور دوسرا مجموعہ کلام برگِ آوارہ (یہ 1968ء میں شائع ہوا تھا)۔ تیسرا دِیوان بھی مرتب کرچکے تھے مگر اِس کے چھپنے کی نوبت نہ آسکی اور خود جامی دنیا سے رخصت ہو گئے۔ جامی کی وفات کے بعد یہ مجموعہ کلام ’’یاد کی خوشبو‘‘ کے عنوان سے حیدرآباد دکن سے 1971ء میں شائع ہوا تھا۔

## اواخر عمر اور وفات
صحت ہمیشہ بالعموم اچھی رہی۔ اگرچہ آخری ایام میں مختلف عوارض کی شکایت ہونے لگی تھی۔ بدقسمتی سے آٹھ مہینے تک مرضِ سرطان میں مبتلا رہے۔مرضِ سرطان میں حالت تشویشناک ہو گئی تو 18 فروری 1972ء کو بغرضِ علاج دواخانہ عثمانیہ، حیدرآباد دکن میں داخل کروادیے گئے۔ اِسی دواخانے میں 8 مارچ 1972ء کی شام کو انتقال کرگئے۔ ہوش و حواس آخری دم تک درسست رہے اور وقتِ اِنتقال سے چند منٹ قبل بھی بات چیت کرتے رہے۔ میت کو اُن کے محلہ سلطانپورہ میں منتقل کر دیا گیا اور اگلے روز 9 مارچ 1972ء کو بعد نمازِ عصر جنازہ اُٹھایا گیا اور احاطہ چیونٹی شاہ کے قبرستان، عثمانپورہ میں سپردِ خاک ہوئے۔

## حوالہ جات

زمرہ:1915ء کی پیدائشیں
زمرہ:15 مئی کی پیدائشیں
زمرہ:8 مارچ کی وفیات
زمرہ:1972ء کی وفیات
زمرہ:حیدر آباد دکن کی شخصیات
زمرہ:ریاست حیدرآباد کی شخصیات
زمرہ:حیدرآباد، بھارت کی شخصیات
کھرگون

کھرگون بھارت کے وسطی صوبہ مدھیہ پردیش کے علاقۂ نماڑ کے مغربی جانب واقع ایک پس ماندہ شہر ہے، جس کی اکثر آبادی پس ماندہ طبقات پر مشتمل ہے، یہاں مسلم و غیر مسلم اور سکھ برادری بھی اقامت پزیر ہے!
اس شہر میں نقل و حمل سڑکوں ہی کے ذریعہ ممکن ہے، یہاں تاحال حکومت کی جانب سے نہ ریل کی سہولیات ہیں اور نہ فضائی!
یہاں کی معیشت کا مدار زراعت پر ہے اور زراعت میں سفید سونا (کپاس) مرچ و گندم سر فہرست ہیں!
اور کھرگون ہی کی ایک تحصیل "گوگاواں" ہے، جہاں مسلموں کی خاصی آبادی ہے اور گوگاواں اپنے باشندوں کی وجہ سے شہرت یافتہ بھی ہے، یہاں کے اکثر باشندے دور دراز شہروں میں تجارت کرتے ہیں اور کپڑے کی برآمدات کے لیے یہ شہر اپنے علاقہ میں کافی مشہور ہے اور اطراف کے لوگ کپڑوں کی خرید کے لیے "گوگاواں" ہی کا رخ کرتے ہیں!
کھرگون تاریخی لحاظ سے "نو گرہ مندر" کی وجہ سے شہرت یافتہ ہے اور سال بھر میں ایک مرتبہ اس تعلق سے میلہ بھی لگتا ہے جس میں ملک بھر کے تاجر اشیاء فروختگی لا کر اہلیان کھرگون کی خدمت کرتے ہیں
کھرگون میں ہفتہ واری بازار جمعرات کے دن لگتا ہے!

## حوالہ جات


زمرہ:مدھیہ پردیش کے شہر
زمرہ:ضلع کھرگون کے شہر اور قصبے
زمرہ:کامنز زمرہ جس کا ربط ویکی ڈیٹا پر ہے
زمرہ:بارہویں صدی کے جین مندر
نئے شاعر

نئے شاعر 
جس معاشرے میں نئے شاعر پیدا نہ ہوں ہوں اُس معاشرے کو اُسی معاشرت کے افراد مار 
 ہیں۔ شاعر ادیب اور تخلیقی صلاحیتوں کو حامل افراد معاشرے کی عمارت کی دیکھ ریکھ کرتے رہتے ہیں اور یہ عمارت قائم رہتی ہے مگر مادیت کا غلبہ اور روحانیت کا فقدان ادب و اخلاق پرستوں کو بے موت مرنے ہر مجبور کر دیتا ہے جس کے باعث انسان تو بچ جاتے ہیں مگر انسانیت کا عنصر زائل ہو جاتا ہے۔ 

اک نئے شاعر کی نئی کاوش آپ کی نذر

غزل نمبر 29

چھوڑیے تخت و تاج کی جناب
سنائیے کام آج کی جناب

یہ تو دوغلا ہرجائی ہے
کیا بات سماج کی جناب

ایمان ہم نے کیا کرنا
بتائیے کام کاج کی جناب

یہ  قوم ٹھیک کروانی ہے
قیمت بتائیں علاج کی جناب

کرب ضبط پر ھاوی ہے
اور یاسیت معراج کی جناب

خونِ مسلم پر خاموش ہیں
تو ضرورت نہیں افوج کی جناب

تھپڑ مارا پھینک کر بوری
بھکارن نے اناج کی جناب

مستند ہے جو رائج ہو 
بات ہے رواج کی جناب

رگوں میں خون تیموری ہے
ضرورت نہیں خراج کی جناب

سالار کہتا ہوں قوم کو
ضرورت ہے حجاج کی جناب

سالار

ڈاکٹر محمد سالار کاشف علی مغل
Doctor Mohammad Salaar Kashif Ali Mughal
گیانی گرمکھ سنگھ مسافر

گیانی گرمکھ سنگھ مسافر (15 جنوری 1899-18 جنوری، 1976) کو غربی پنجاب کے کیمل پور ضلعے کے ادھوال نامی قصبے(جو اب تھانہ چونترہ تحصیل و ضلع راولپنڈی میں شامل ہے) میں سردار سجان سنگھ کے گھر پیدا ہوئے۔ گیانی گرمکھ سنگھ مسافر کو ادب اور سیاست کی علامت مانا جاتا ہے۔ ان کے والد کھیتی باڑی اور کاروبار کرتے تھے۔

## تعلیم، ملازمت اور خدمات
انھوں نے ابتدائی تعلیم اپنے آبائی گاؤں سے ہی حاصل کی۔ مڈل کا امتحان دینے کے لیے راولپنڈی جانا پڑا۔ وہیں سے جے0 وی کا امتحان بھی پاس کیا۔ پہلے 1918 میں ضلع بورڈ چکری کے اسکول میں اور پھر راولپنڈی کی تحصیل کہوٹہ کے قصبے کل کے خالصہ اسکول کے ہیڈ ماسٹر رہے۔ اس کے بعد ایس0وی پاس کر کے بسالی میں ہیڈ ورنیکلر ماسٹر کی نوکری شروع کردی۔
1930 میں ایک سال کے لیے سری اکال تخت صاحب کے جتھیدار کی حیثیت سے خدمت نبھائی۔  اس کے علاوہ شرومنی گردوارہ پربندھک کمیٹی کے سیکٹری اور شرومنی اکالی دل کے جنرل سیکٹری کی حثیت سے خدمات انجام دیں۔

جلیاں والا باغ اور ننکانہ صاحب کے خونی سانحوں نے گیانی گرمکھ سنگھ اندرو سے جھنجوڑ دیا۔ 1922 میں مدرسے کو خیر باد کہہ کر گرودوارہ سدھار لہر میں شامل ہو گئے۔ 1922 میں 'گورو کا باغ' میں گرفتار ہوئے اور جیل یاترا کی۔ الگ الگ آزادی تحریکوں میں حصہ لینے پر کئی بار جیل جانا پڑا۔ آزادی کے بعد ان کی خدمات کے پیش نظر 1949 کو انھیں پنجاب صوبائی کانگرس کا سربراہ چنا گیا۔ گیانی گرمکھ سنگھ مسافر 1952 سے 1966 تکّ تین بار لوک سبھا کے رکن کا انتخاب جیتے۔ 1968 سے 1976 تکّ دو بار راج سبھا کے میمبر چنے گئے۔ جب 1966 میں پنجابی صوبے کی بنا ہوئی تو آپ ہی پنجاب کے وزیر اعلی بنے۔ انھوں نے شاعری لکھنی شروع کی تو نام کے ساتھ تخلص کے طور ہر 'مسافر' لکھنا شروع کر دیا۔ وہ سیاست سے زیادہ ادب میں شہرت رکھتے ہیں۔
### ناولٹ
اوہناں دے نوں ناولٹ چھپے ملدے نیں
# صبر دے بان
# پریم-بان
# جیون-پندھن
# مسافریاں
# ٹٹے کھنبھ
# کاوَ-سنیہے
# سہج سیتی
# وکھرا وکھرا قطرہ قطرہ
# دور نیڑے

## حوالہ جات

زمرہ:ادب اور تعلیم میں پدم وبھوشن وصول کنندگان
زمرہ:اکال تخت کے جتھے دار
زمرہ:انڈین نیشنل کانگریس کے وزرائے اعلیٰ
زمرہ:بیسویں صدی کے بھارتی افسانہ نگار
زمرہ:بھارت کی دستور ساز اسمبلی کے ارکان
زمرہ:بھارتی سکھ
زمرہ:بھارتی مرد مختصر افسانہ نگار
زمرہ:پنجاب سے راجیہ سبھا کے ارکان
زمرہ:پنجابی زبان کے مصنفین
زمرہ:پنجابی شخصیات
زمرہ:پنجاب، بھارت سے انڈین نیشنل کانگریس کے سیاست دان
زمرہ:پنجاب، بھارت سے لوک سبھا کے ارکان
زمرہ:پنجاب، بھارت کے مصنفین
زمرہ:پنجاب، بھارت کے وزرائے اعلیٰ
زمرہ:پہلی لوک سبھا کے ارکان
زمرہ:تیسری لوک سبھا کے ارکان
زمرہ:دوسری لوک سبھا کے ارکان
زمرہ:ساہتیہ اکیڈمی اعزاز یافتگان برائے پنجابی ادب
زمرہ:ضلع امرتسر کے سیاست دان
زمرہ:ضلع اٹک کی شخصیات
زمرہ:شرومنی اکالی دل کے سیاست دان
زمرہ:ویکی ڈیٹا سے مختلف مختصر وضاحت
زمرہ:پنجاب، پاکستان کے سیاست دان
زمرہ:بھارتی ادب
زمرہ:لوک سبھا کے ارکان
زمرہ:اراکین راجیہ سبھا
زمرہ:بھارتی شخصیات
ضلع کھرگون

**ضلع کھرگون** (سابقہ: ضلع مغربی نیماڑ) بھارت کا ایک آباد مقام جو اندور ڈویژن میں واقع ہے۔

## تفصیلات
ضلع کھرگون کی مجموعی آبادی 18,72,413 افراد پر مشتمل ہے۔

## مزید دیکھیے
* کھرگون
* مدھیہ پردیش کے اضلاع کی فہرست

## حوالہ جات

زمرہ:مدھیہ پردیش کے اضلاع
زمرہ:بھارت میں 1948ء کی تاسیسات
زمرہ:بھارت کے اضلاع
زمرہ:ضلع کھرگون
زمرہ:کامنز زمرہ جس کا ربط ویکی ڈیٹا پر ہے
ہردت سنگھ ملک

**سردار ہردت سنگھ ملک** بھارت کا پہلا جنگی ہوا باز تھا۔ ریاست پٹیالہ کا مہاراجا بھوپندر سنگھ دنیا کا پہلا سکھ اور پہلا ہندوستانی تھا جس نے ہوائی جہاز خریدے تھے۔ اُس نے جہازوں کے بارے میں معلومات حاصل کرنے کے لیے اپنے چیف انجینئر کو یورپ بھیجا تھا اور 3 جہاز منگوائے، جو دسمبر 1910 کو پٹیالہ پہنچ گئے۔ لیکن سب سے پہلا سکھ اور ہندوستانی جس نے دنیا جی کسی بھی ہوائی فوج کی طرف سے جنگ میں حصہ لیا تھا وہ فلائنگ لیفٹینینٹ ہردت سنگھ ملک تھا۔

ہردت سنگھ ملک 23 نومبر 1894 کو راولپنڈی کے ایک متمول سکھ خاندان میں پیدا ہوا۔ اس کے باپ کا نام سردار بہادر موہن سنگھ اور ماں کا نام لاجونتی تھا۔ اس نے اپنی تعلیم آکسفورڈ یونیورسٹی لندن کے بالیؤل کالج سے حاصل کی۔ پڑھائی کے ساتھ ساتھ وہ کرکٹ اور گولف کا بہترین کھلاڑی بھی تھا۔ اس نے برطانیہ میں 1914 سے لے کر 1930 تکّ فرسٹ کلاس کرکٹ کھیلی۔ 1914 جب پہلی جنگ عظیم شروع ہوئی تو اس کے سارے ساتھی طالب علم جرمنی کے خلاف جنگ میں شامل ہو گئے۔ ہردتّ سنگھ ملک نے بھی اپنے آپ کو بریٹیش ہوائی فوج کی نوکری کے لیے پیش کیا۔

اس وقت برطانوی فوج میں صرف گورے پائلیٹ بھرتی کیے جاتے تھے۔ اس لیے بھارتی ہونے کی وجہ سے اسے انکار کر دیا گیا۔ وہ فرانس چلا گیا اور فرانسیسی ریڈ کراس کے لیے رضاکار کے طور پر ایمبولینس چلانے لگا۔ اس نے فرانس کی ائیر فورس میں بھرتی ہونے کے لیے درخواست دی۔ اس نے اور اس کے آکسفورڈ کے استاد بھ برطانوی ائیر فورس کے سپاہ سالار اعلیٰ جنرل ڈیوڈ ہنڈرسن سے بات کی، جنرل ہینڈ رسن نے اس کا انٹرویو لیا اور وہ فائیٹر پائلیٹ منتخب ہو گیا۔اس نے اپریل 1917 میں ٹریننگ شروع کی اور جون 1917 میں وہ مورچے 'پر پہنچ گیا۔ اس نے پگڑی اتارنے سے انکار کر دیا، اس کے لیے سپیشل ہیلمٹ ڈزائین کیا گیا، جو وہ پگڑی کے اوپر پہنتا تھا۔ اس بڑے ہیلمٹ کی وجہ سے اسے نسلی طنز و تشنیع کا سامنا بھی کرنا پڑا۔ اس کو فلائنگ کرنے والے بڑے سر والا بھوت کہتے تھے۔ ملک نے برطانیہ ، فرانس اور اٹلی میں کئی ہوائی لڑائیوں میں حصہ لیا اور پہلا جرمن جہاز فرانس میں مار گرایا۔ اس جنگ میں اسے جرمنی کے عظیم پائلیٹ ریڈ بیرن کے ساتھ مقابلہ کرنے کا بھی موقع ملا۔ وہ دوران میں جنگ کئی بار زخمی ہوا لیکن ہر بار ٹھیک ہو کر اگلے مورچوں پر پہنچ جاتا۔ اس نے کئی ہوائی مقابلے جیتے اور اعزاز حاصل کیے۔

## وفات
دائیں ٹانگ میں لگی تین جرمن گولیاں جو آخر تک نکالی نہ جا سکیں ، کے باوجود وہ ہندوستان کا چوٹی کا گولف کا کھلاڑی رہا تھا۔ بالآخر 31 اکتوبر 1985 کو 91 سال کی عمر میں وفات پا گیا۔

## مزید دیکھیے
* کرکٹ
* فرسٹ کلاس
* سسیکس کاؤنٹی کرکٹ کلب کے کھلاڑیوں کی فہرست

## حوالہ جات

https://pnb.m.wikipedia.org/wiki/ہردت_سنگھ_ملک

زمرہ:بالیول کالج، اوکسفرڈ کے فضلا
زمرہ:بھارت کے سفرا برائے فرانس
زمرہ:بھارت کے کرکٹ کھلاڑی
زمرہ:بھارت کے ہائی کمشنر برائے کینیڈا
زمرہ:بھارتی ہواباز
زمرہ:پہلی جنگ عظیم کی بھارتی عسکری شخصیات
زمرہ:جامعہ آکسفرڈ کے کرکٹ کھلاڑی
زمرہ:راولپنڈی کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:سسیکس کے کرکٹ کھلاڑی
زمرہ:انڈین سول سروس (برطانوی ہند) کے افسران
زمرہ:سکھ کرکٹ کھلاڑی
زمرہ:ویکی ڈیٹا سے مطابقت رکھنے والی مختصر تفصیل
اجمیر سنگھ اولکھ

**اجمیر سنگھ اؤلکھ**(پیدائش : 19 اگست 1942- وفات 25 جون 2017)، پنجاب کے معاشرتی اور سماجی جیون کی الجھنوں، مشکلات کو ترقی پسند سوچ کے ساتھ پیش کرنے والا پنجابی کا سکہ بند ڈراما نگار تھا۔

اجمیر اؤلکھ کو 2006 میں ایک ایکٹی ڈراما "عشقَ باجھ نماز دا حج ناہی" کے لیے بھارتی ساہت اکادمی ایوارڈ دیا گیا۔

پروفیسر اجمیر سنگھ اؤلکھ تلخ نقطہ زندگانی کا اچھوتا ناٹک کار تھا۔ اس کے تین درجن سے زیادہ ڈراموں کے ہزاروں پیشکاریاں ہوئیں جنھیں لاکھوں لوگوں نے دیکھا۔

## زندگی
اؤلکھ کا جنم 19 اگست 1942 کو کمبھڑوال، ضلع مانسا، پنجاب میں ہوا۔ ان کے والد کا نام سردار کور سنگھ اور ماں کا نام سری متی ہر نام کور تھا۔

## پس منظر
اجمیر سنگھ 19 اگست 1942 کو ضلع سنگرور کے گاؤں پنڈ کمبھڑوال میں سردار کور سنگھ کے گھر ماں ہرنام کور کی کوکھ سے پیدا ہوا۔ کمبھڑوال اس وقت ایک ریاستی گاؤں تھا اور ہندوستان اس وقت انگریزوں کا غلام تھا۔ دوسری جنگ عظیم جاری تھی۔ کسانوں کا برا حال تھا۔ ان کا دادا ہرنام سنگھ 1944–45 میں خاندان سمیت کمبھڑوال سے اٹھ کے بھیکھی کے قریب ایک گاؤں پنڈ کشنگڑھ پھرواہی میں جا بیٹھا تھا۔
## تعلیم اور کام
اجمیر سنگھ نے کشنگڑھ پھرواہی سے چار، بھیکھی سے دس اور پنجابی یونیورسٹی پٹیالہ سے ایمّ۔اے۔ کر کے 1965 سے لے کر 2000 تک نہرو میموریال کالج مانسا میں پنجابی کا لکچرار رہا اور یہیں گھر بنا لیا۔ اور یہاں ہی وہ ناٹک کار، پروڈیوسر، ڈائریکٹر اور اداکار بنا اور اپنی بیوی منجیت کور اور تینوں بیٹیوں کو اداکار بنایا۔ یہیں پر ہی اس نے 1976 میں لوک کلا منچ مانسا کی بنیاد رکھی۔ گھر کے علاوہ اس کی کوئی زمین نہیں تھی۔
## ناٹ-کتابیں
# اکانگی – اربد نربد دھندوکارا
# بیگانے بوہڑ دی چھاں
# انھے نشانچی
# میرے چونویں اکانگی
# گانی
## پورے ڈرامے
# بھجیاں بانہاں (1987)
# ستّ بگانے (1988)
# کہر سنگھ دی موت (1992)
# سلوان (1994)
# اک سی دریا (1994)
# جھناں دے پانی (2000)
## پنجابی ڈرامے کی خدمت
اپنی 75 سال کی عمر میں سے اس نے 50 سال پنجابی ناٹک اور تھیٹر کو دے دیے تھے۔ دن دیکھا نہ رات، دھوپ دیکھی نہ برسات بس وہ لگا ہی رہا پنجابی ڈرامے اور تھیٹر کی خدمت میں۔ میری اس سے بہت سے شہروں نیں ملاقات ہوئی ، کبھی مانسا کبھی پٹیالہ کبھی امرتسر کبھی لاہور جہاں ہم کئی دن ایک ساتھ رہے تھے اور کبھی ٹورانٹو میں ملے جہاں آج کل میں رہائش پزیر ہوں۔ اس کی وفات کی خبر سُن کر کچھ دیر کے لیے میرے اوسان خطا ہو گئے پھر میں اس صوفے پر جا کر بیٹھ گیا جہاں کبھی اجمیر سنگھ اور منجیت کور بیٹھ کر گئے تھے، ڈائینگ ٹیبل کی اس کرسی پر بیٹھا جہاں وہ کھانا کھاتے رہے تھے ، اس پلنگ پر بیٹھا جہاں وہ سوتے رہے تھے۔ مجھے لاہور کی باتیں یاد آئیں، ننکا نہ صاحب میں سوجھے فلسفے یاد آئے۔ جنڈیالہ شیر خان وارث شاہ کے مزار پر ہمارا سجدہ کرنا یاد آیا۔ نورجہاں کا سٹوڈیو دیکھنا یاد آیا۔ بہت یادیں ہیں میری اجمیر سنگھ کے ساتھ۔

## وفات
کینسر سے لڑتے بالآخر 25 جون 2007 کو راہی ملک عدم ہوئے

## حوالہ جات

زمرہ:2017ء کی وفیات
زمرہ:بھارت میں سرطان سے اموات
زمرہ:پنجابی زبان کے مصنفین
زمرہ:ساہتیہ اکیڈمی اعزاز یافتگان برائے پنجابی ادب
زمرہ:ضلع منسا، بھارت کی شخصیات
زمرہ:بیسویں صدی کے بھارتی ڈراما نگار اور ڈراما نویس
زمرہ:1942ء کی پیدائشیں
یحییٰ اعظمی

**یحییٰ اعظمی** یا محمد یحییٰ (پیدائش: 1906ء— وفات: 22 فروری 1972ء) اردو زبان کے شاعر تھے۔
## سوانح

### ابتدائی حالات
یحییٰ اعظمی 1906ء میں اعظم گڑھ کے قصبہ مہاراج گنج میں پیدا ہوئے۔یہ اِن کا آبائی قصبہ تھا۔پیدائشی نام محمد یحییٰ تھا لیکن یحییٰ اعظمی کے نام سے شہرت پائی۔ غالباً 1919ء میں انھوں نے مقامی اسکول سے اردو مڈل کا اِمتحان پاس کیا۔ اِس کے بعد فارسی کی تعلیم اپنے والد مولوی ضیاء اللہ سے حاصل کی۔ مولوی صاحب پرانے طرز کے مدرس اور اردو اور فارسی کے صاحبِ دِیوان شاعر تھے۔ اُن کی اردو اور فارسی کی استعداد بہت اچھی تھی۔ یحییٰ نے اُن کی تعلیم سے مکمل استفادہ کیا۔ بلکہ جب زمانہ تعلیم کے دوران انھیں شعرگوئی کا شوق پیدا ہوا تو کلام بھی والد کو دکھایا۔ والد نے حوصلہ افزائی کی اور اصلاح کی۔1920ء میں جب ہندوستان کے سیاسی حالات تبدیل ہو رہے تھے تو یحییٰ بھی تحریک خلافت میں شامل ہو گئے۔دراصل اُن کی قومی اور ملی شاعری کا منبع یہی سیاسی تحریکیں تھیں۔ جون 1925ء میں بعض احباب اور بزرگوں کی وساطت سے وہ دارالمصنفین، اعظم گڑھ کے دفتر سے وابستہ ہو گئے۔ یہ تعلق تا عمر قائم رہا۔ اعظم گڑھ کے قیام کے دوران ہی انھوں نے پرائیویٹ طور پر دسویں درجہ کا انگریزی کا اِمتحان پاس کر لیا۔ حقیقت یہ ہے کہ اُن کی باقاعدہ تعلیم کسی اِدارے یا درس گاہ کی مرہونِ منت نہیں تھی، بلکہ یحییٰ اعظمی نے خود بتایا تھا کہ انھوں نے جو کچھ بھی پایا، گھر کی تعلیم سے، اُردو اور فارسی کا ذوق ذاتی مطالعے اور فاصل بزرگوں اور شفیق حضرات کے فیض صحبت اور حسن تربیت کا نتیجہ تھا۔

### ادبی ماحول اور شاعری
دارالمصنفین میں انھیں ادبی ماحول میسر آیا۔ مولانا سید سلیمان ندوی کی صحبت میں اُن کے ذوقِ شعرگوئی نے بہت ترقی کی۔ غالباً اُن کی سب سے پہلی نظم جو معارف میں شائع ہوئی وہ غازی نادر شاہ مرحوم، امیر افغانستان کے حادثہ قتل سے متاثر ہوکر کہی گئی تھی۔ یہ نظم معارف کے مجلہ بابت ماہِ دسمبر 1933ء میں ’’خطاب بملت افغان‘‘ کے عنوان سے شائع ہوئی تھی۔ اِس کا فارسی ترجمہ افغانستان کے مشہور ہندوستان دوست شاعر سرور خاں صبا نے کیا تھا جو رسالہ کابل کی اشاعت مؤرخہ 6 جنوری 1934ء میں شائع ہوا تھا۔ یحییٰ اعظمی نے اِس فارسی نظم کا جواب فارسی میں لکھا جو معارف کی اشاعت مارچ 1934ء میں چھپا۔ اُن کی شاعری میں سیاسی و قومی جذبات شامل ہوتے تھے بلکہ وہ اِنہی نظریات کے باعث مقبول ہوئے۔ کلام کا مجموعہ ڈاکٹر ذاکر حسین کے ایما پر ’’نوائے حیات‘‘ کے عنوان سے حالی پبلشنگ ہاؤس، دہلی سے 1946ء میں شائع ہوا تھا۔ اِس مجموعہ کلام کے شروع میں مقدمہ مولانا سید سلیمان ندوی کا ہے۔ اِس کا دوسرا ایڈیشن دارالمصنفین، اعظم گڑھ سے 1950ء میں شائع ہوا تھا۔ کلام کا دوسرا مجموعہ ’’نوائے عصر‘‘ بھی اعظم گڑھ سے جنوری 1970ء میں شائع ہوا، اِس کے ساتھ پیش لفظ ڈاکٹر ذاکرحسین کا تھا۔

## وفات
یحییٰ اعظمی کا انتقال خرابیٔ جگر، فشارِ دم اور حبس البول کے امراض سے 22 فروری 1972ء کو اعظم گڑھ میں ہوا۔ تدفین بھی اعظم گڑھ میں کی گئی۔

زمرہ:1906ء کی پیدائشیں
زمرہ:1972ء کی وفیات
زمرہ:22 فروری کی وفیات
اثیم خیرآبادی

**اثیم خیرآبادی** (جنوری 1900ء – 6 اپریل 1972ء) کانپور، بھارت کے ایک اردو شاعر تھے۔ ان کا اصل نام سید امیر احمد ہے۔ لیکن قلمی نام اثیم خیرآبادی سے مشہور ہیں۔

## سوانح
اثیم خیرآبادی جنوری 1900ء میں خیرآباد میں پیدا ہوئے۔ والد کا نام وسیم خیرآبادی تھا۔ اثیم سے بڑی ایک بہن وارث فاطمہ تھی اور ایک چھوٹا بھائی سید خلیل احمد خیرآبادی تھا۔ اثیم نے ابتدائی تعلیم اپنے والد سے حاصل کی اور جب استعداد قابل لحاظ ہو گئی تو مدرسیہ نیازیہ، خیرآباد بھیج دیے گئے۔ مدرسیہ نیازیہ میں اُن کا دل پسند موضوع فقہ تھا۔ فارغ التحصیل ہونے کے بعد منبع الطب کالج، لکھنؤ میں داخلہ لے لیا۔ دو سال تک اِس کالج سے تعلیم حاصل کرتے رہے۔اِن کے والد نے انھیں اِس کالج سے ہٹا کر واپس خیرآباد ساتھ لے گئے۔ دوبارہ لکھنؤ آئے اور 1937ء میں طب کی تعلیم درجہ اَول میں مکمل کرلی۔ خیرآباد آئے اور یونانی دواخانہ کے نام اپنا مطب قائم کیا۔ خود نسخہ بہت کم لکھتے تھے۔ زیادہ تر مشہور مقامی حکیم انوار حسین صاحب کے نسخے اِن کے پاس آتے رہتے تھے جس سے اچھا خاصا کام چلتا رہا۔ کچھ مدت بعد یہ مطب بند ہو گیا۔

جب اثیم کے والد وسیم خیرآبادی مولوی سبحان اللہ خان کی دعوت پر گورکھپور گئے تو اثیم بھی ساتھ گئے۔ گورکھپور مرکز شعر و سخن بنا ہوا تھا۔ اثیم گورکھپور میں کسی مقامی کالج یا اسکول میں اردو اور فارسی کے مدرس مقرر ہو گئے۔ اِسی زمانے میں وہ تحفہ خوشتر اور گلچین کے معاونِ مدیر بھی رہے۔ گورکھپور کے حالات خراب ہوئے تو واپس صوبہ بہار چلے آئے لیکن زیادہ عرصہ بہار میں ٹھہر نہ سکے اور حیدرآباد دکن چلے گئے۔ 1949ء میں واپس خیرآباد آئے اور 1950ء سے 1951ء تک مدرسہ نیازیہ، خیرآباد میں فارسی کے مدرس کی حیثیت سے پڑھاتے رہے۔ جولائی 1955ء سے فروری 1960ء تک مدرسہ اشاعت العلوم، خیرآباد میں بھی پڑھاتے رہے۔ خیرآباد سے اُس زمانے میں جمال الدین اسیرآبادی کی اِدارت میں ایک رسالہ ’’کارروان‘‘ شائع ہوتا تھا۔ اثیم اُس کے ادارہ تحریر میں شامل ہو گئے۔ دو سال بعد 1962ء میں کانپور چلے گئے اور مدرسہ احسن المدارس سے وابستہ ہو گئے۔ کانپور کے رسالہ جھلک کی ادارت بھی کی۔ آخری عمر میں کانپور میں گذر بسر ہوئی، کبھی کبھار ادبی سرگرمیوں کے لیے خیرآباد آتے رہتے تھے۔

## وفات
1972ء میں چھٹیاں گزارنے خیرآباد آئے اور یہاں اپنے بچوں کے اصرار پر کانپور واپسی ملتوی کردی۔ خیرآباد میں قیام کے عرصے میں بیمار ہو گئے۔ بخار مہینوں رہا، بخار کے عارضے بعد اسہال میں مبتلا ہو گئے اور علاج معالجے کے باوجود شفا نہ ہو سکی۔ 6 اپریل 1972ء کو صبح سوا گیارہ بجے خیرآباد میں انتقال کرگئے۔

## حوالہ جات

زمرہ:اتر پردیش کے شعرا
زمرہ:بھارتی اردو شعرا
زمرہ:کان پور کی شخصیات
علیم اختر مظفرنگری

**علیم اختر مظفرنگری** (پیدائش: 6 جون 1914ء— وفات: 21 اپریل 1972ء) اردو زبان کے شاعر تھے۔
## سوانح
علیم اختر 6 جون 1914ء کو مظفر نگر میں پیدا ہوئے۔ اِن کے والد محمد عمر تھے جو پیشہ مدرسی سے وابستہ تھے۔ وہ تمام عمر مختلف مقامات پر بحیثیت مدرس کام کرتے رہے۔ علیم نے 1934ء میں گورنمنٹ ہائی اسکول، مظفر نگر سے میٹرک پاس کیا۔ مزید تعلیم کے وسائل مفقود تھے، اِسی لیے اب تلاشِ معاش کی فکر سرگرداں ہوئی۔ 1936ء میں ایک مقامی زمیندار کے پاس بطور کارندے کے کام کرنے لگے۔ تین سال کے بعد ماہِ ستمبر 1939ء میں پہلی جنگ عظیم شروع ہو گئی تو فوجیوں کی ضروریات مہیا کرنے کے لیے حکومت نے کمبل بافی کے کارخانے قائم کرچکی تھی، علیم اِس محکمے میں ملازم بھرتی ہو گئے۔ یہ کام بہت وسیع پیمانے پر ہوتا تھا، منڈی سے اُون خرید کر کمبل کے بُننے تک سارا کام سرکاری ملازموں کے ذمے تھا۔ اِس کام پر علیم مختلف شہروں جیسے کہ امروہہ، جانسٹھ، کیرانہ ، مظفرنگر میں بھی کام کرتے رہے۔ رفتہ رفتہ ترقی ہوتی گئی اور افسران مجاز اِن سے اور اِن کے کام سے مطمئن تھے۔ 70 روپئے مشاہرہ ملتا تھا۔ اواخر 1941ء میں بہتر نوکری مل جانے پر اِس ادارے سے کام چھوڑ دیا۔ مظفرنگر سے کانپور چلے گئے اور وہاں سے کٹنی شہر اور پھر ناگپور پہنچے۔ ناگپور میں قیام کے دوران یرقان کے شدید حملے نے اُن کو سولہ مہینے طویل علالت میں مبتلا کیے رکھا۔ 1946ء میں تندرست ہونے کے بعد واپس دہلی آئے اور یہاں کنٹرولر جنرل کے دفتر سے دوبارہ ملازمت کا حکم نامہ حاصل کرنے کی کوشش کرتے رہے مگر اِس میں کامیابی نہ ہو سکی۔ بسراوقات کے لیے دہلی کے قیام کے زمانہ میں یہاں کے مختلف رسائل و جرائد میں روزانہ تھوڑا تھوڑا کام کرتے رہے۔ بالآخر 1948ء میں مستقل طور پر ماہنامہ شمع کے دفاتر میں ملازمت مل گئی۔ اِس ادارے کے دونوں ماہناموں شمع اور شبستان کی تقسیم و اِشاعت اور دفتر سے متعلق قانونی کام کاج اِنہی کے سپرد رہے۔

## وفات
1971ء میں علیم کو پہلی بار دورہ قلب کا شکار ہوئے۔ ڈاکٹروں نے متنبہ کیا مگر فشارِ دَم کا سمجھ کر لاپرواہ ہو گئے۔ اِس بے احتیاطی کا یہ اَثر ہوا کہ یہ دورہ قلب دوسری بار ہوا جو جان لیوا ثابت ہوا۔ 21 اپریل 1972ء کو جب دفتر میں کام کر رہے تھے کہ یکایک سینے میں درد محسوس کی۔ دفتر کے قریب ایک کلینک پر لے جائے گئے۔ بیوی بچے بھی وہیں پہنچ گئے۔ معاملے کی نزاکت کا کسی کو احساس بھی نہ ہوا کہ باتیں کرتے کرتے روح قفس عنصری سے پرواز کرگئی۔

## شاعری
شعرگوئی میں علیم کو الم مظفرنگری (متوفی مئی 1969ء) سے تلمذ حاصل تھا مگر سیماب اکبرآبادی سے بھی اصلاح لیتے رہے۔ مجموعہ کلام ’’نکہتِ گل‘‘ کے نام سے شائع ہوا۔

## حوالہ جات
سعودی عرب میں اسلام

**اسلام** **[[سعودی عرب]]** کا سرکاری مذہب ہے۔ اسلام اور سعودی عرب (یا کم از کم ملک کے خطے، مغربی حجاز) کے درمیان میں تعلق منفرد ہے۔ اس کو، بعض اوقات "اسلام کا گھر" بھی کہا جاتا ہے، مکہ اور مدینہ منورہ کا مسلمانوں کا بڑا اہم مقام ہے، جہاں محمد بن عبد اللہ، جو اسلامی عقیدہ کے مطابق آخری رسول ہیں، وہ مکہ میں پیدا ہوئے، مکہ و مدینہ میں زندگی گزاری اور مدینہ میں وفات پائی اور مکہ شہر میں ہر سال حج کا اجتماع ہوتا ہے اور عالم اسلام سے ہزاروں طالب علم اور علما یہاں تعلیم کے لیے آتے ہیں۔ شاہ سعودی عرب کا سرکاری خطاب ہی "خادم الحرمین الشریفین"ہے جو مسجد الحرام، مکہ اور مسجد نبوی، مدینہ کی وجہ سے دیا گیا ہے، یہ دونوں شہر اسلام کے مقدس ترین شہروں میں سے ہیں۔

اٹھارویں صدی میں، محمد بن عبد الوہاب اور علاقائی امیر، محمد بن سعود کے درمیان ایک معائدہ ہوا، جو سنی اسلام میں انتہائی سخت کشیدگی کا باعث بن گیا، سب سے پہلے نجد کے علاقے میں اور اس کے بعد پورے جزیرہ نما عرب۔ جس کے حامی اس کو "سلفی تحریک" اور دیگر "وہابی تحریک" کا نام دیتے ہیں، اسلام کی یہ تشریح سرکاری مذہب بن گیا اور محمد بن سعود کی طرف سے اس تشریح اسلام اور ان کے جانشین (خاندان آل سعود)، جس نے بالآخر 1932ء میں سعودی عرب کی جدید ریاست قائم کی۔ سعودی حکومت نے اپنی پیٹرولیم مصنوعات کی آمدنی سے دنیا بھر میں دس بلین ڈالر خرچ کیے اسلام کی اس شکل کو فروغ دینے کے لیے، جس کو بعض اوقات "پیٹرو اسلام" کا نام دیا جاتا ہے۔سعودی حکومت نے مسجدیں و مدرسے بنوائے، کتابیں شائع کیں، تعلیمی وظائف اور تحقیقی وظائف جاری کیے، بین الاقوامی اسلامی تنظیموں کی میزبانی کی۔

لیکن یہ بات متنازع ہے کہ سعودی عرب میں سلفی/وہابیوں کی اکثریت ہے، کیوں کہ تخمینہ ہے کہ مقامی آبادی کا صرف 22.9% ہی یہ عقیدہ رکھتے ہیں (خاص نجد میں)۔ وہابی تحریک دو سو سال سے نجد میں غالب رہی ہے، لیکن ملک کے دیگر حصوں حجاز، الشرقیہ اور نجران وغیرہ میں ان کا غلبہ 1913ء سے 1925ء کے درمیان میں ہوا۔ 15 سے 20 ملین سعودی شہریوں میں سے زیادہ تر سنی مسلمان ہیں، جب کہ مشرقی علاقوں میں شیعہ اثنا عشریہ کی اکثیر آبادی ہے اور جنوبی علاقوں میں زیدی شیعہ موجود ہیں۔

## مزید دیکھیے
* اسلام بلحاظ ملک
* سلفی تحریک
* وہابی تحریک

## حوالہ جات
* 

## بیرونی روابط
* Islam in Saudi Arabia in Oxford Islamic Studies Online
* The Ideology of Terrorism and Violence in Saudi Arabia: Origins, Reasons and Solution
* Saudi Rehab in Practice
* Datarabia: Islamic Community Directory

زمرہ:سعودی عرب میں اسلام
زمرہ:سعودی عرب میں مذہب
زمرہ:اسلام بلحاظ ملک
زمرہ:ویکی ڈیٹا سے مختلف مختصر وضاحت
زمرہ:سعودی عرب
محمود فاروقی

**محمود فاروقی** مشہور و معروف بھارتی کاتب، نقاد اور ہدایت کار ہیں۔ وہ وہ داستان گوئی کے فن میں مہارت حاصل کرنے کی وجہ سے اردو ادب میں ایک نمایاں مقام رکھتے ہیں ۔ داستان گوئی کے فن کا تعلق 13,ویں صدی سے ہے اور اس فن میں داستان کو لوگوں کے سامنے سنایا جاتا ہے۔ داستان گو کے لہجے کے اتاؤ چڑھاؤ کو  اس فن میں بہت اہمیت حاصل ہے۔ دھیرے دھیرے یہ فن وقت کے ساتھ ساتھ ختم ہوتا چلا گیا لیکن 2005 میں اس فن کے احیاء کے لیے دوبارہ کام شروع کیا گیا ہندوستان میں داستان گوئی سے متعلق سینکڑوں جلسے منعقد کیے گئے۔محمود فاروقی نے داستان گوئی میں ہزاروں بار اپنے فن کا مظاہرہ کیا۔

محمود فاروقی نے اپنے انکل شمس الرحمن فاروقی کے ساتھ مل کر داستان گوئی کے قدیم فن کو دوبارہ زندہ کیا ہے ۔

سال 2010 میں انھیں استاد بسم اللہ خاں یووا پرسکار سے نوازا گیا۔

## تعلیم

محمود فاروقی نے اپنی ابتدائی تعلیم دوناسکول سے حاصل کی اور بعد میں تاریخ کا علم حاصل کرنے کے لیے سر اسٹیفنز کالج دہلی میں داخلہ لیا۔انھیں روڈذ اسکالرشپ بھی ملی جس کی بنا پر وہ سر بیٹر کالج یونیورسٹی آف آکسفرڈ میں تاریخ کا علم حاصل کرنے گئے۔

## داستان گوئی

محمود فاروقی نے 2005 میں داستان گوئی کو دوبارہ زندہ کرنے کے لیے سر توڑ کوششیں شروع کی اور اس دن سے آج تک انھوں نے داستان گوئی کے ہزاروں جلسے منعقد کیے ہیں۔ چودہویں صدی کی مشہور فارسی داستان گوئی جس میں امیر حمزہ کی زندگی اور حیرت انگیز کارناموں کی کہانیاں سنائی جاتی تھی انھوں نے اس طرح کی داستان گوئی میں نئی جدت پیدا کی اور امیر حمزہ کی داستانوں کے ساتھ ساتھ نئے زمانوں کی کہانیاں بھی شامل کی۔ہندوستانی شاعر اور نقاد شمس الرحمان فاروقی  ان کے چچا ہیں اور ان کے ساتھ محمود فاروقی نے داستان گوئی کے احیا کے لیے کارہائے نمایاں سر انجام دیے ہیں۔

## تصانیف

ان کی اشاعتوں میں ایوارڈ جیتنے والی تعداد میں کتابیں شامل ہیں:
* محاصرہ : دہلی سے آوازیں، 1857
* حبیب تنویر: یادیں ، اردو کے تھیٹر کے ڈائریکٹر حبیب تنویر کے یادگاروں کا ترجمہ اور ایک تعارف کے ساتھ
* داستان گوئی ،داستان گوئی آرٹ کا تعارف
* یادگار پاکستان کے لیے: انتظار حسین کی دنیا
* جدید اردو ادب، ثقافت اور مختصر تاریخ کی ادبی اور حیاتیاتی جائزہ

وہ کئی مضامین کے مصنف بھی ہیں  جس میں شامل ہیں
* 'دہلی کے دو دانشور' ،1857 کی بغاوت میں چھپا
* "1857 کی دہلی میں پولیس  " جسے  روزی جونز نے مدون کیا اور میپن پبلشنگ انڈیا، نے 2017 میں شائع کیا

## ذاتی زندگی

محمود فاروقی کی شادی فلم ڈائریکٹر اور سکرین لکھاری انوشا رضوی سے ہوئی ہے جنھوں نے سال 2010 میں فلم "پیپلی" کی ہدایت کاری کی جس میں کسانوں کی خودکشی کو موضوع بنایا گیا۔
## زبردستی کا الزام اور بریت

21 جون 2015 کو ایک امریکی ریسرچ سکالر نے فاروقی پر زبردستی کا الزام لگایا ، ٹرائل کورٹ نے محمود فاروقی کو قصور پایا اور سات سال جیل کی سزا سنائی ۔ ہائی کورٹ اپیل میں فیصلہ محمود فاروقی کے حق میں آیا اور انھیں رہا کر دیا گیا، سپریم کورٹ نے بھی رہائی کے فیصلے کو برقرار رکھا۔
## بیرونی روابط
* 

## حوالہ جات

زمرہ:اتر پردیش کے فلم ہدایت کار
زمرہ:بقید حیات شخصیات
زمرہ:بھارتی زیر حراست اور قیدی شخصیات
زمرہ:بھارتی مسلم شخصیات
زمرہ:ہندی زبان کے فلم ہدایت کار
زمرہ:دون اسکول کے فارغین
زمرہ:ویکی ڈیٹا سے مختلف مختصر وضاحت
زمرہ:اکیسویں صدی کے ہندوستانی مسلمان